Úkraínumenn búa sig undir hörð átök í austurhluta landsins og þaðan hafa þúsundir íbúa flúið síðustu daga af ótta við herta sókn Rússa. Frans Páfi hvatti í morgun til vopnahlés yfir páskana.
Messa Páfa í Vatíkaninu í morgun þennan Pálmasunnudag var fyrsta útimessan frá því Ítalir skelltu í lás vegna kórónuveirunnar fyrir rúmum tveimur árum. Hann vék að stríðinu í Úkraínu, eins og hann hefur gert undanfarið, og sagði mannkynið enn á ný verða vitni á krossfestingu krists, bæði í andlitum mæðra sem missi eiginmenn og syni í stríðinu og hjá flóttafólki sem þurfi að flýja átökin með börnin sín í fanginu.
We see this in the folly of war, where Christ is crucified yet another time, he said, adding, Christ is once more nailed to the Cross in mothers who mourn the unjust death of husbands and sons. He is crucified in refugees who flee from bombs with children in their arms. He is crucified in the elderly left alone to die; in young people deprived of a future; in soldiers sent to kill their brothers and sisters.
Frans Páfi hvatti til þess að vopnahlé yrði komið á sem fyrst, ekki með vopnasendingum eða refsiaðgerðum, heldur samningaviðræðum. Óttast er að átökin í Austur-Úkraínu harðni á allra næstu dögum. Þúsundir Úkraínumanna hafa flúið borgir og bæi í austurhluta landsins af ótta við herta sókn Rússa. Fregnir hafa borist af nærri þrettán kílómetra langri bílalest rússneskra her- byrgða- og brynvagna austur af borginni Kharkiv, en talið er að Rússar ætli að beina nær öllum sínum herþunga þangað, í stað þess að berjast á mörgum vígstöðvum. Volodomyr Zelensky Úkraínuforseti segir herinn vel geta mætt þeim rússneska á vígvellinum en óskaði frekari aðstoðar, meðal annars hertari refsiaðgerðum, í samtölum við evrópska stjórnmálaforingja í morgun en það yrði í sjötta sinn sem Evrópusambandið grípur til beinna aðgerða gegn Rússum.

Rússar undirbúa herta sókn í Austur-Úkraínu og langar bílalestir hervagna stefna nú að borginni Kharkiv. Þúsundir íbúa hafa flúið af ótta við átökin fram undan. 